open-index/open-wikipedia-markdown huggingface dataset:
Xinzheng

**Xinzheng**  (kinesisk: 新郑; pinyin: *Xīnzhèng*) er en by med rang som byfylke i provinsen Henan i Folkerepublikken Kina. I 1999 var befolkningen på .

Xinzheng ligger sør for provinshovedstaden Zhengzhou og regnes i dag som en satellittby til hovedstaden. Mot øst ligger storbyen Kaifeng, mot sør er Xuchang og mot vest er Luoyang.

Den er en av de byene i Henan som ble utvalgt som steder for reform og liberaliseringseksperimenter.

Xinzheng ligger i et jordbruksdistrikt med bl.a. hvete, mais, bomull og tobakk. Området er berømt  for sine kinesiske dadler (jujube). Det er også rikt på mineraler som kull, bauxitt og silisium.

## Historie

  
Xinzheng hevdes å være fødestedet til det legendariske *[[Den gule keiser|Xuanyuan Huangdi]]*, ("Den gule keiser"), som mytene gjør til det kinesiske folks stamfar. Han skal ha gjort Xinzheng til sin hovedstad og lokalt anser man derfor at hele den kinesiske kultur har sitt utspring der. Det som i alle fall er sikkert fra arkeologiske funn, er at stedet hadde bofast befolkning allerede 6000 år f.Kr. (Peiligangkulturen).

Under Vår- og høstannalenes tid (770–446 f.Kr.) var Xinzheng i århundrer tider Han-statens hovedstad. Xinzheng regnes som en av «Kinas ti oldtidshovedsteder».

## Administrative enheter
**Subdistriktene** Xinjianlu, Xinhualu, Xinyan;

**Storkommunene** Xincun, Xindian, Guanyinsi, Lihe, Hezhuang, Xuedian, Mengzhuang, Guodian, Longhu.

**Kommunene** Chengguan, Baqian, Longwang.

## Samferdsel
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.

## Referanser
Wei (stat)

**Wei** (kinesisk: 魏; pinyin: *Wèi*) var en stat i de stridende staters tid i Kina. Den lå mellom statene Qin og Qi og omfattet deler av de moderne provinser Henan, Hebei, Shanxi og Shandong. Etter at hovedstaden ble flyttet fra Anyi til Daliang (i dag *Kaifeng*) under kong Hui av Wei ble staten også kalt **Liang**.

Staten var på sitt mektigste under sine to første herskere, markgreve Wen av Wei og markgreve Wu av Wei. Kong Hui av Wei, den tredje herskeren, konsentrete seg om økonomisk utvikling, blant annet med irrigasjonsprosjekter ved Den gule flod. Men ikke destro mindre var det under kong Hui at nedgangstidene langsomt satte inn. Weis fremstøt østover ble flere ganger holdt i sjakk på slagmarken, blant annet slaget ved Maling i 341 f.Kr.. I vest tapte den Xihe-området (et landlig og strategisk viktig område på vestbredden av Den gule elv der den danner grensen mellom nåtidsprovinsene Shanxi og Shaanxi). Dette området ble erobret av staten Qin.

Qins militære overmakt førte til at de kombinerte styrkene til statene Wei og Han ble nedkjempet under slaget ved Yique i 293 f.Kr.

Wei ble endelig erobret av Qin i 225.

## Liste over Weis herskere
#Markreve Wen av Wei
#Markgreve Wu av Wei
#Kong Hui av Wei
#Kong Xiang av Wei
#Kong Ai av Wei
#Kong Zhao av Wei
#Kong Anxi av Wei
#Kong Jingmin av Wei
#Kong Jia av Wei

## Referanser
Løven fra Nemea

**Løven fra Nemea**, eller *Den nemeiske Løven* (gresk: Νεμέος λέων, *Neméos léōn*; latin: *Leo Nemeaeus*) var i henhold til gresk mytologi et grusomt monster. Løven, som levde i Nemea på Peloponnes, ble holdt for å være avkom av Tyfon og Ekhidna som så mange andre monstre, men noen sagn forteller også at løven falt ned fra månen, og var barn av Zevs og Selene. Opphavet er også tidvis omtalt som Orthos, en fryktelig hund med to hoder som voktet kjempen Geryons tamdyr.

Det første av Herakles' tolv storverk var å drepe løven og komme tilbake med skinnet dens. Løven hadde terrorisert områdene rundt Nemea, og hadde så tykt skinn at våpen ikke kunne trenge gjennom det. Ettersom ingen våpen virket, drepte Herakles løven ved å kjøre armen ned i halsen på den slik at den ble kvalt. Gudinnen Athene rådet Herakles til å bruke en av løvens klør til å flå den med – vanlige redskaper dugde jo ikke. Klørne var skapere enn noe sverd og kunne rispe enhver rustning. Senere brukte Herakles løveskinnet som rustning. 

Den nemeiske løven ble så sendt opp på himmelen som stjernetegnet løven.

I dag er løver ikke en del av gresk fauna. Asiatisk løver var tidlig en del av dyrelivet i sørøstlige Europa. I henhold til den antikke historikeren Herodotos var det løver i antikkens Hellas, men rundt 100 f.Kr. var de blitt utryddet.

## Referanser
Isak

**Isak** (hebraisk:  – *Yiṣḥāq*; gresk:  – *Isaák*; arabisk: إِسْحَاق&nbsp;– *&#702;Isḥāq*) er den andre av de tre store patriarkene nevnt i Det gamle testamentet og sønn av Abraham og Sara. Ismael var hans halvbror.

Gud beordret Abraham å ofre Isak på Morias berg, men dette ble stoppet i siste stund. Isak giftet seg med Rebekka og fikk sønnene Esau og Jakob. Han levde som nomade i traktene rundt Be'er Sheba, men han skal også ha oppholdt seg i Gerar.

## Referanser
Se 1. mosebok kapittel 17, 21, 22, 24, 25, 26, 27, 28, 31, og 35.

## Eksterne lenker
*
Pollenallergi

**Pollenallergi** er en atopisk allergi som rammer mennesker som er overømfintlig mot pollen, kjent som blomsterstøv. Det som forårsaker den allergiske reaksjonen er proteinene i pollenet. Pollenallergi er årsak til høysnue og sommerastma og er vanligst mot pollen fra vindbestøvede planter, spesielt or, hassel, bjørk, gress og burot. Det forekommer oftest i aldersgruppen 5&ndash;40 år.

Pollenallergi er ikke en sykdom, men en måte å reagere på. En form for overfølsomhet som skyldes spesielle forandringer i kroppens immunforsvar. Siden 1989 er det forsket på en hypotese som kalles hygienehypotesen og som blant annet søker å forklare denne type allergi og følgesykdommer som en autoimmun reaksjon. Allergi kan utløse ulike sykdommer og plager. Folk med kraftig pollenallergi har for eksempel en høyere risiko for å utvikle astma enn personer uten.

Gravide og ammende bør, som alle andre med pollenallergi, unngå unødig eksponering mot pollen. Loratadin, Ceterizin, Aerius og Xyxal er de legemiddelene det finnes mest dokumentasjon på for gravide og ammende. 

## Se også
* Pollenvarsel
* Neseskylling
* Pelsdyrallergi
* Hyposensibilisering

## Referanser
Sara

:*Annen betydning: [[Sara (navn)]]*

**Sara** (hebraisk:  – *Śārâ*; gresk:  – *Sárrha*) er i Bibelen navnet på Abrahams hustru. Navnet betyr fyrstinne. Hun var hans halvsøster og het opprinnelig **Sarai**&nbsp;(hebraisk:  – *Śāray*, i pausa  – *Śārāy*).  Hun var med ham og flere slektninger da de drog fra Ur i Mesopotamia. 

Sara er ellers mest kjent for at hun var barnløs i mange år. Abraham fikk sønnen Ismael med hennes tjenestekvinne Hagar. Til sist besøkte noen engler dem og sa at Sara skulle få en sønn. Nitti år gammel fødte hun Isak.

Ifølge *[[Første Mosebok]]* døde Sara 127 år gammel, og ble gravlagt i Makpela-jordet, øst for Mamre, i Kanaan.
Daihatsu Sirion

**Daihatsu Sirion** er en firedørs bil bygget av den japanske bilprodusenten Daihatsu. Modellen ble lansert i 1998 og produseres i Japan. Bilmodellen har forskjellige navn, alt etter hvilket land den selges i. I Japan heter modellen Daihatsu Storia. Bilen finnes med to motorstørrelser, 1 og 1,3 liters motor. 1-literen har tre sylindere. mens 1,3-literen har fire sylindere. Daihatsu Sirion fås med manuelt gir og automatisk gir. 1,3-litersversjonen har samme motor som Toyota Yaris.
Daihatsu produserer også en rekke andre bilmodeller.

## Eksterne lenker

* Daihatsus hjemmeside
Chen (stat)

**Chen** var en mindre stat i vår- og høstannalenes tid i det gamle Kina. Den var en relativt liten stat konsentrert rundt et eneste urbant senter, *Chenqiu*, nær det som i dag er Huaiyang i den østlige delen av Henan-provinsen. Chen lå i den sørlige utkanten av det daværende kjerneområdet for kinesisk kultur og grenset til den halvbarbariske staten Chu.

Chens kongefamilie anså seg selv som etterkommere av keiser Shun. Ifølge tradisjonen hadde kong Wu av Zhou, som i 1046 f.Kr. hadde nedkjempet Shang-dynastiet, funnet frem til pottemakeren *Gui Man*, som var en etterkommer av Shun, og gjort ham til lensherre over Chen.

Chen ble senere en av satellittstatene til Chu og kjempet på Chus side i slaget ved Chengpu. Tilslutt ble staten annektert av Chu i 479 f.Kr.. Etter at den gamle Chu-hovedstaden Ying ble ødelagt, ble Chenqiu hovedstaden for en stund.
Sibelius-akademiet

**Sibelius-akademiet** (svensk: Sibelius-akademin, finsk: Sibelius-Akatemia) er en musikk&shy;høyskole i Helsingfors i Finland, grunnlagt i 1882 av Martin Wegelius som Helsingfors Musikinstitut. Skolen ble utbygd i 1924 til Helsingfors Konservatorium, på ny i 1939 til den nåværende form. 

Skolen virker foruten i tre forskjellige bygninger i Helsingfors, også i Kuopio, og har undervisning i alt fra jazz&shy;skole opp til doktorering i klassisk komposisjon. Det studerer der omtrent 1700 elever og 150-170 blir antatt årlig.

## Referanser

## Eksterne lenker
*
EuroPark

**EuroPark AS** ble etablert i 1979 og var norskeid frem til 1999. Selskapet ble da kjøpt opp av APCOA Parking AG, Europas største parkeringsselskap. I mars 2018 gjennomførte EuroPark AS navnebytte til APCOA Parking Norway AS. 

EuroPark drev parkeringsplasser og -hus for offentlige og private oppdragsgivere. Selskapet hadde hovedkontor i Oslo.

## Referanser


## Eksterne lenker
* Selskapets hjemmeside
VM i friidrett 1983

**VM i friidrett 1983** var det første verdensmesterskapet i friidrett som ble arrangert av IAAF. Mesterskapet ble arrangert på Olympiastadion i Helsingfors i Finland i tidsrommet 7.- 14. august.

Den første verdensmesteren som ble kåret, var norsk. Grete Waitz vant maratonøvelsen på mesterskapets første dag.

## Medaljefordeling

## Medaljevinnere
### Menn

* *: Utøvere som løp kvalifisering og fikk medalje.

### Kvinner

* *: Utøvere som løp kvalifisering og fikk medalje.

## Eksterne lenker
* https://web.archive.org/web/20041212065303/http://www2.iaaf.org/results/past/WCH83/index.html
Visual Basic .NET

**Visual Basic .NET** (**VB.NET**) er et programmeringsspråk og er en videreutvikling av språket Visual Basic. Videreutviklingen består i at Microsoft har kombinert sitt programmeringsspråk *Visual Basic* med sin .NET plattform, og produktet er blitt spesialtilpasset programmering for Internettløsninger. VB.net er Microsofts konkurrent til programmeringsspråket Java, som er utviklet av Sun Microsystems.
Tidligere versoner av Visual Basic.NET er Visual Basic og Basic.

## [[Hello World]] i VB.NET

```vbnet
Module HelloWorld
    Sub Main()
        Console.WriteLine("Hello, world!")
    End Sub
End Module
```

Instruksjonene over skrevet i Notisblokk vil, dersom man bruker en .NET-kompilator produsere en  kjørbar fil ved navn HelloWorld som skriver **HelloWorld!** på skjermen
## Eksterne lenker
* 
*
Tromsø Arbeiderparti

**Tromsø Arbeiderparti** er Arbeiderpartiets lag i Tromsø. Det ble stiftet i 1912, selv om *Tromsø socialdemokratiske forening* var blitt stiftet allerede 1904 og Tromsø Arbeiderpartis Kvindeforening var aktiv siden 1911. Partiet kjøpte da Mack-gården i Tromsø som partikontor og forsamlingslokale.

Partiet slo igjennom i byen i 1927 og ble største parti. Ved kommunestyrevalget i 2023 fikk det 24,7% av stemmene og var største parti.

Leder for Tromsø Arbeiderparti er Olga Goldfain, politisk nestleder er Odne Stunes og organisatorisk nestleder er Marit Sollie Aukland. Gruppeleder i kommunestyret er Marta Hofsøy. 

Blant de ledende skikkelsene som har preget Tromsø Arbeiderparti, var Gitta Jønsson

## Formenn

*Jenny Garfjeld
*Petter Moe-Johansen
*Roger Ingebrigtsen (2006-2010)
*Bjørn Inge Mo
*Cecilie Myrseth
*Elisabeth Steen (ca 2016-ca 2018)
*Arild Hausberg (2019-2022)
*Olga Goldfain (2022-dd)

## Referanser


## Eksterne lenker
* 
*
TV8 Follo

**TV8 Follo**, tidligere **TVFollo**, er lokal-TV for Follokommunene Ski, Oppegård, Ås, Vestby, Frogn, Nesodden og Enebakk. TV-selskapet holder til i Ski.

Kanalen sender «StudioFollo» alle hverdager kl 17.30, og sender programmet i reprise resten av døgnet. Kanalen var en av de første kanalene i landet som lot sendingene gå i loop.

Kanalen er eid av Per Eirik Nustad, Tharald Nustad, og Carmencita Nustad. Daglig leder er Pål Roppen og ansvarlig redaktør er Andreas Brøvig, som ble tilsatt kun 22 år gammel. Med det er han en av Norges yngste redaktører i et seriøst presseorgan.

TV8 Follo er en del av TV8-gruppen som også har kanaler i Oslo, Østfold, Asker & Bærum og på Romerike. TV8s morselskap Pan Media Group gikk konkurs i mars 2015.
## Referanser




## Eksterne lenker
TV8 Norge
Jordskjelvet ved Sumatra 2005

**Jordskjelvet ved Sumatra i 2005** skjedde den 28. mars, og hadde sitt episenter 30 km under overflaten av Indiahavet, 200&nbsp;km vest for Sumatra og 1400 km nordvest for Jakarta, omtrent midtveis mellom øyene Nias og Simeulue. De første seismiske målingene viste at jordskjelvet hadde en styrke på ca. 8,2, men dette tallet ble raskt oppjustert til 8,7, noe som gjør det til det nest kraftigste jordskjelvet siden langfredagsjordskjelvet i Alaska i 1964.

Skjelvet, som man tror var et etterskjelv etter jordskjelvet i Indiahavet i 2004, varte i rundt to minutter, lenger enn de fleste etterskjelvene man hittil har opplevd. Skjelvet var så kraftig at det raskt ble fulgt av omkring et dusin egne etterskjelv fra styrke 5,7 og opp.

Jordskjelvet rystet øya Sumatra og forårsaket strømbrudd i den indonesiske byen Banda Aceh, som ble lagt i ruiner under det forrige store jordskjelvet i området 26. desember 2004. Det brøt ut panikk, og flere tusen flyktet fra sine hjem for å ta seg opp i høyden i frykt for at en eller flere tsunamier på nytt skulle ramme kystområdene. I den malaysiske hovedstaden Kuala Lumpur ble flere høye bygninger evakuert.

På den indonesiske øya Nias, utenfor kysten av Sumatra, har flere hundre bygninger blitt jevnet med jorden. En talsmann for katastrofesenteret i området antar at over 1&nbsp;000 har omkommet på Nias, og Indonesias visepresident Jusuf Kalla uttalte noen timer etter skjelvet at man kunne regne med 2&nbsp;000 omkomne på øya. Han understreket samtidig at anslaget er basert på antallet ødelagte bygninger, og ikke på antall bekreftet omkommet. 

Særlig fra byen Guntung Sitoli, den største byen på Nias, ble det meldt om mange dødsofre. Omkring 30 prosent av husene der ble ødelagt. Det var også store skader i Teluk Dalam, øyas nest største by. 

Mange var bekymret for en ny tsunami, og flere truede kystområder i Thailand, Malaysia og Sri Lanka ble evakuert. Australias nasjonale kringkaster meldte under henvisning til militære indonesiske kilder at en tre meter høy bølge hadde truffet øya Simeulue og forårsaket stor skade. Bortsett fra det er det ikke blitt meldt om noen større tsunamier.

## Referanser
Sokkeldirektoratet

**Sokkeldirektoratet** (**SODIR**, tidligere **Oljedirektoratet** (**OD**)) ble opprettet i 1972 og er et statlig fagdirektorat og forvaltningsorgan underlagt Energidepartementet. Det har i underkant av 200 medarbeidere. 

## Virksomhet
Sokkeldirektoratet er myndighetenes redskap for å regulere petroleumsvirksomheten i landet slik at ressursene forvaltes best mulig med minimale miljømessige konsekvenser.

Sokkeldirektoratet og Energidepartementet fastsetter de rammevilkår, og regulerer utbredelsen av virksomheten i samsvar med stortingsvedtak og lovverk. Et viktig redskap er forvaltning av data- og informasjon om ressurser, aktivitet og avtaleverk.

## Historie
OD ble opprettet samtidig med Statoil (nå Equinor). Fredrik Hagemann var direktør fra oppstarten fram til 1997. Direktoratet hadde tidligere en kombinert rolle som tilrettelegger for ressursforvaltningen og kontrollør i forbindelse med arbeidsmiljø og sikkerhet (HMS) på norsk kontinentalsokkel. Fra 2004 ble arbeidsmiljø og sikkerhets-funksjonene skilt ut og det nye Petroleumstilsynet (Havindustritilsynet siden 1. januar 2024) opprettet. Gunnar Berge satt i stillingen som oljedirektør fra 1997 til 2007.

Bente Nyland ble konstituert som oljedirektør fra 26. juni 2007 og utnevnt for en åremålsperiode på 6 år i statsråd 21. desember 2007. Ingrid Sølvberg var direktør fra 1. januar 2019 fram til hun sa opp sin stilling på dagen 17. juni 2022, halvveis ut i åremålet på 6 år. Torgeir Stordal tok over etter Sølvberg og ble konstituert direktør 30. juni, og ble i april året etter gitt åremål på 6 år. 

## Navnebytte
1. januar 2024 endret Oljedirektoratet navn til Sokkeldirektoratet. Navneskiftet gjenspeiler at direktoratet har fått flere oppgaver de siste årene knyttet til CO<sub>2</sub>-lagring, havvind og havbunnsmineraler.

## Referanser


## Eksterne lenker
* 
*
Naoero Amo

**Naoero Amo** (naurisk ****) er det eneste formelle partiet i republikken Nauru. Det pleier å stille seg liberalt og kristendemokratisk. De grunnleggende medlemmene var Kieren Keke (en lege), David Adeang (en rådgiver og tidligere finansminister), Marlene Moses (tidligere helseminister), Roland Kun (direktør over øyas fiskeindustri), Sean Oppenheimer (direktøren over *Capelle's*, landets største private selskap), og Sprent Dabwido (en forsikringsmann). (Sean Oppenheimer har senere trukket seg fra partiet grunnet drapstrusler.) Partiets vindu mot verden er *[[The Visionary]]*, et sporadisk utgitt blad som kritiserer regjeringen sterkt.

I valget mai 2003 ble tre medlemmer av Naoero Amo valgt inn: David Adeang, Kieren Keke og Riddel Akua. Adeang ble finansminister, og Keke minister for helse, sport og transport. Akua ble direktør over NPC. De mistet sine posisjoner igjen da Ludwig Scottys regjering ble styrtet i august 2003, men fikk dem tilbake da han gjenvant makten 22. juni 2004. David Adeang er nå utenriks- og justisminister.

## Referanser
Naurus demokratiske parti

**Naurus demokratiske parti** (engelsk **Democratic Party of Nauru**; **DPN**) er et formelt politisk parti i Nauru. Det ble dannet i januar 1987 av tidligere president Kennan Adeang etter å ha blitt utkonkurrert av Hammer DeRoburt for andre gang på to måneder. DPN etterfulgte det uformelle *Nauru Party* ledet av Bernard Dowiyogo, som eksisterte sent på 70-tallet. Dowiyogo støttet etterpå DPN i parlamentet.

DPNs viktigste mål var å hindre en utvidelse av DeRoburts makt, og å stabilisere parlamentets rolle. I 1989 ble DeRoburt kastet etter et mistillitsforslag av Kenos Aroi, som hadde støttet Adeangs kampanje, men bare i fire måneder. Adeang var også det siste DPN-medlemmet som var president av Nauru (1996). Etter dette mistet DPN sin innflytelse; minst siden 2000 har det ikke hatt noe sete i parlamentet. I 2003 startet Adeangs sønn, David Adeang, partiet Naoero Amo.

## Referanser
Qaanaaq

**Qaanaaq** er en by i Avannaata kommune nordvest på Grønland. Det er Nordgrønlands eneste, og er en av verdens nordligste by. Qaanaaq hadde 628 innbyggere i 2018.

Det har alltid vært bosetninger her, men selve byen ble etablert i 1953 da USA fikk lov til å bygge Thule-flystasjonen (bygd 1951). Innbyggerne i Uummannaq (Dundas) og Pituffik ved Thulebasen ble tvunget til å flytte lenger fra basen. De ble da tvangsflyttet 130 km, med fire dagers frist. Qaanaaq kalles derfor gjerne for «Nye Thule». I Qaanaaq oppførte staten hus samt butikk, kirke, skole og sykehus til de tilflyttede familiene.

Befolkningen bor stort sett i hus, eller noen få rekkehus. Fortsatt foregår det en sentralisering i kommunen, der innbyggerne i de mindre bosettingene flytter inn til byen.

## Referanser


## Eksterne lenker
* 
* Velkommen til Qaanaaq, Grønland
American Kennel Club

**American Kennel Club (AKC)** ble grunnlagt i USA i 1884 og tilsvarer Norsk Kennel Klub i Norge. Klubben er ikke tilsluttet FCI, men har sitt eget system og sine egne rasestandarder for de raser den anerkjenner. Hunderasene fordeles på 7 grupper og 1 klasse. I tillegg har de stambokføring, kalt *Foundation Stock Service® (FSS)*, for en del hunderaser som ennå ikke anerkjennes og har fått en ACK-standard. Dette gir disse hundene anledning til å delta i offisielle konkurranser som for eksempel lure coursing, med videre.

## Grupper og klasse
# Sporting
# Hound
# Working
# Terrier
# Toy
# Non-Sporting
# Herding
# Miscellaneous Class
# Foundation Stock Service (FSS)

## Eksterne lenker
*
Senterpartiet (Nauru)

Naurus **Senterparti** er uformelt, og ble dannet av tidligere president Kinza Clodumar, og støttet av René Harris, Clodumars allierte i parlamentet, for det meste angående mistillitsforslag mot Harris.

Senterpartiet har en liten rolle i det nauriske parlamentet og i Naurus politikk. Partiet har hatt minst ett sete i parlamentet fra 1997 til 2003 (Clodumar), men mistet det definitivt etter valget 23. oktober 2004.

## Referanser
Holborn (gate)

**Holborn** er en gate i bydelen Holborn i London. Den går fra Holborn Circus til Gray's Inn, hvor to granittobelisker markerer stedet der Holborn Bars stod. Holborn Bars var en av portene inn til City der toll ble innkrevd. På 1800-tallet var gaten omkranset av vertshus for vegfarende til og fra London, bl.a. Bull and Gate, som var endestasjon for mange av postvognene mellom byene i nord og London. Dette vertshuset skildres i Henry Fieldings Tom Jones. Holborn var også yndet tilholdssted for gateselgere av alle slag. Etter utbyggingen av jernbanenettet ble mange av vertshusene revet, men Staple Inn fra 1500-tallet står igjen som et minne om tidligere tider, og er en av Londons svært få bevarte tømmerbygninger.

Avisen Daily Mirror holdt i flere tiår til på Holborn Circus, før den på 1990-tallet flyttet til Isle of Dogs.
The Kennel Club

**The Kennel Club** (**KC**) er nasjonalt stambokregister i Storbritannia og ble grunnlagt i 1873, i England. Registeret tilsvarer Norsk Kennel Klub, men er ikke tilsluttet FCI. KC stambokfører nasjonale hunderaser og har egne rasestandarder for de rasene klubben anerkjenner. Disse fordeler seg over sju grupper, med en annen struktur enn det FCI bruker.

KC administrerer også Crufts Dog Show, kanskje verdens mest prestisjefylte hundeutstilling. Utstillingen har fått navn etter Charles Cruft og holdt sin første utstilling ved *Royal Agricultural Hall* i Islington i 1891. I 2002 vant den norske puddelen *Nord Ch Topscore Contradiction*, eid av familien Glenna, Crufts Best in Show.

## Gruppene i KC
# Hound 
# Working 
# Terrier 
# Gundog 
# Pastoral 
# Utility 
# Toy

## Eksterne lenker
*
Fåvne

**Fåvne** (norrønt *Fáfnir* eller *Faðmir*) er en voldsom drage eller slange fra norrøn mytologi. Fåvne var ifølge skaldekvadene *[[Fåvnesmål]]* og *[[Reginsmål]]* sønn av Sigmund som var sønn av Reidmar, bror av Regin og Oter. Fåvne voktet over en stor skatt, og ble til slutt drept av helten Sigurd Fåvnesbane som stakk den med sverdet Gram.

Fåvne var opprinnelig en dverg, men ble forvandlet til en drage av ringen Andvarenaut. Oter ble drept av Loke, og dvergene ville ta blodhevn og drepe Loke, Odin og Hønir. Odin kjøpslo med Reimar, og de ble forlikt om at æsene skulle kjøpe seg fri mot å fylle Oters skinn med gull. Loke stjal løsegullet fra dvergen Andvare. Før æsene forlot dvergene, advarte Loke om at det lå en gullring, Andvarenaut, blant gullet. Andvarenaut var forbannet, og forbannelsen rammet eieren. Reidmar brydde seg ikke om dette, men advarselen viste seg å være berettiget: Reidmar ble drept av Fåvne, og Regin ble drevet i eksil av ham.

Fåvne dro da til en hule for å gjemme gullet sitt. Der forvandlet ringen ham til en grisk drage, som voktet over gullet sitt til sin død. Fåvne ble deretter drept av Sigurd Fåvnesbane, fostersønn til Regin.

Historien om Fåvne er tema for operaen *[[Siegfried (opera)|Siegfried]]* i opera-syklusen *[[Der Ring des Nibelungen]]* av Richard Wagner. 

## Se også

* Drage
* Dverg
* Norrøn mytologi
* Overnaturlige vesener

## Referanser


## Eksterne lenker
*
Yue (stat)

**Yue** var en stat i Kina i Vår- og høstannalenes tid. Den utmerket seg ved den høye kvaliteten på dens metallarbeider, særlig hva gjelder sverd.

Hovedstaden *Kuaiji* (会稽) lå i nærheten av dagens Shaoxing. 

Innbyggerne var fiskere i kystregionene, og skipsfart til sjøs og lands elvene var bærende for handelen. Kulturen anses som etterfølger av den neolittiske Longshankulturen. Yue-herskerne påropte seg å nedstamme direkte fra urkeiseren Yu den store. 

Imidlertid er det man er overlevert om Yue-staten sterkt preget av et senere kinesisk perspektiv, og må derfor betraktes med stor forsiktighet.

Rival til kongedømmet Yue var nabostaten Wu, som under kong Fucha (regjerte 496-473 f.Kr.) strakk seg fra områdene sørt for Yangtzeelven til elvens midtre løp. Kong Fuchas motspiller var kong Goujian av Yue (regjerte 496–465 f.Kr.). Først ble Yue beseiret og kong Goujian tatt til fange og gjort til slave ved Wu-hoffet. Etter en tid ble han gitt friheten tilbake. Han sverget hevn, og en av hans ministre anbefalte Xi Shi, en av de fire skjønnheter. Xi Shi ble sendt som konkubine til Wu-kongen. Hun fikk Fucha til å forsømme sine embedsplikter, slik at han 18 år senere kunne beseires og drepes. I 473 f.Kr. erobret i alle fall kong Goujian av Yue nabostaten Wu, og flyttet sin hovedstad dit, til det nåværende Suzhou. 

Tidlig i de stridende staters tid var Yue en av Kinas mektigste stater. Det skyldtes blant annet at både Yue og Wu lenge hadde hatt et velorganisert og disiplinert infanteri, og satset på det mens mange av de andre rikene i Kina fremdeles satset på de heller upraktiske hestetrukne stridsvogner. 

Kong Goujian skal også ha brutt med forfedrenes moral. Opp til hans tid var det vanlig at eldre kvinner giftet seg med yngre menn, og eldre menn giftet seg med yngre kvinner. Denne skikken fungerte som en fødselsbegrensning. Dette systemet forbød Goujian, og fremmet en mer likeverdig ekteskapsalder slik at riket fikk en høyere fødselsrate. 

Til slutt ble kongeriket Yue i 334 f.Kr., da regjert av sin siste konge Jiang (regjerte 355-334) annektert av staten Chu. En prins grunnla så riket Min-Yue, hvis konger skulle betrakte seg som nedstammende fra de gamle Yue-herskere, særlig fra kong Goujian.

## Eksterne lenker
* Eric Henry: The Submerged History of Yuè (*Sino-Platonic Papers* 176, May 2007; PDF)
Guozhen

**Guozhen** er en kinesisk by vest i provinsen Shaanxi i det sentrale Kina. Byen ligger ved S309 (provinsiell vei) i fylket Lueyang som er en del av byprefekturet Hanzhong. Guozhen er en av 25 (lands)byer i fylket. Befolkningen innen bygrensene anslås (2005) til 86&nbsp;400.
Hancheng

**Hancheng** (forenklet kinesisk: 韩城; tradisjonell kinesisk: 韓城; pinyin: *Hánchéng*, tidligere **Longmen**) er en kinesisk by og byfylke i provinsen Shaanxi i det sentrale Kina. Befolkningen innen bygrensene anslås (2005) til 58&nbsp;700. Byen ligger nær Den gule flod der den danner nord-sør-grensen mellom provinsene Shaanxi i vest og Shanxi i øst. Administrativt er den et byfylke understilt byprefekturet Weinan.

Hancheng var hjembyen til for blant annet Zhao Wu (Vår- og høstannalenes tid (770–476 f.Kr.), Wang Jie (Qing-dynastiets statsminister) og Du Pengcheng (en kjent moderne forfatter). Den fremtredende kinesiske oldtidshistoriker Sima Qian (史圣司马迁) ble født i Longmen ved Hancheng under Handynastiet og er gravlagt i nærheten.

## Næringsliv
Byen ligger i et område med rike naturressurser. Det er Kinas største produsent av paprika. Etter at utbyggingen av et rikt kullfelt i nærheten begynte for alvor på 1970-tallet har byen blitt en viktig industriby i denne delen av Kina, nordøst for Guanzhongsletten.

## Historie
Hancheng har en lang og rik historie. Legendene vil at da "Den store Yu" åpnet opp et løp for Den gule elv ned til det kinesiske lavlandet, var sluttpunktet ved Longmen. Longmen er byen Hanchengs gamle navn; det finnes den dag i dag en mindre by ved det navn nær Hancheng, noe nærmere elven. 

I Det vestlige Zhou-dynastiets (1045–771 f.Kr.) tidligste fase fikk sønnen av kong Wu dette området, som ble kant Han, i len. Her etablerte han sin hovedstad, og kalte den *Hancheng*. Løssjorden øst for byen ble det som nå kalles Han-platået. 

Byen lå den gang sør for dagens by. Hancheng lå fortsatt der under Qin-dynastiet (221–206 f.Kr.). Men i Kaihuang-styrets 18. år (under Sui-dynastiet 581–618) ble Hancheng lagt til et sted to km nordvest for byens nåværende beliggenhet. 

## Kulturminner
Blant de historiske minnesmerker i Hancheng er Yumen-grotten og minnetempelet for den fremtredende oldtidshistorikeren Sima Qian, den gamle miniatyrutgaven av Beijing, og Dangjia-anlegget (*Dangjia Village*) med eksempler av kinesisk byggeskikk fra Tang- (618–907), Song- (960–1279), Yuan- (1271–1368), Ming- (1368–1644) og Qing-dynastiene (1644–1911).

## Samferdsel
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan. 

## Eksterne lenker
* Lokalregjeringens hjemmesider
Hanzhong

**Hanzhong** (kinesisk: 汉中市, pinyin: *Hànzhōng*, W.-G.: *Hanchung*) er en by på prefekturnivå i sørvest i provinsen Shaanxi i det sentrale Kina. Befolkningen innen grensene anslås (2005) til 3,74 millioner. Byprefekturet ligger langs den øvre del av elven Hanshuis løp, sør for Qinlingfjellene og nord for Bashanfjellet. 

## Historie
Hanzhong har vært av militær strategisk betydning den gangen dette området var i utkanten av det kinesiske kulturområde. 

Det var bebyggelse i området allerede under Shang-dynastiet. I 325 f.Kr. etablerte staten Qin Hanzhong som prefektur. I 206 f.Kr. var Hanzhong base for Liu Bang da han bygde opp Det vestlige Han-dynasti (206 f.Kr.-8 e.Kr.). I de tre rikers tid (220-280) sendte Zhuge Liang, statsminister for kongedømmet Shu, tropper til Qishanfjellet seks ganger, og hadde Hanzhong som base for sin militærekspedisjon nordover mot kongedømmet Wei.

## Administrative enheter

Byprefekturet Hanzhong har jurisdiksjon over ett distrikt (区 *qū*) og 10 fylker (县 *xiàn*). 

## Turistattraksjoner
Blant en lang rekke severdige templer, byporter og altere ligger de vakre mausoleene til Zhang Qian *([[Silkeveien]]s pioner)* i fylket Chenggu og Cai Lun *(papirets oppfinner)* i fylket Yang.

## Samferdsel
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan. 

Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.

## Eksterne lenker
*
Jon Dahl Tomasson

**Jon Dahl Tomasson** (født 1976) er en dansk fotballtrener og tidligere fotballspiller som senest var landslagstrener for .

Med en egen evne til å score avgjørende mål var Tomasson  fremste angrepsvåpen.

Tomassons landslagsdebut kom mot  i 1997. Selv om han gikk glipp av fotball-VM i 1998, spilte han under EM i 2000. Han deltok også i VM 2002, hvor han scoret fire mål, og i EM 2004, der han scoret tre mål.

Tomasson har tidligere spilt for  (2005–2008),  (2002–2005),  (1994–1997),  (1997–1998) og  (1998–2002).

Tomasson fikk 14. oktober 2025 sparken fra stillingen som svensk herrelandslagstrener, etter et hjemmetap for  dagen i forveien. Sverige hadde da tapt sine tre siste landskamper og lå nederst på tabellen i sin VM-kvalifiseringsgruppe uten mulighet til å ta seg direkte til VM-sluttspillet. Tomasson er den første som har blitt sparket fra stillingen som landslagstrener for Sverige. Under Tomassons landslagsledelse oppnådde Sverige ni seire, to uavgjort og syv tap.

## Referanser


## Eksterne lenker
* 
* www.jon-dahl-tomasson.com
Daily Mirror

***Daily Mirror***, ofte simpelthen kalt «*The Mirror*», er en av Storbritannias større aviser. Den ble grunnlagt 2. november 1903 av Alfred Harmsworth (senere lord Northcliffe) &ndash; som på den tiden var eier av *[[Daily Mail]]* &ndash; som «the first newspaper for gentlewomen». Avisen hadde kvinnelig redaktør, og inneholdt minimalt med nyhetsstoff. Satsningen på damer ble en stor fiasko, og avisen ble relansert som *The Daily Illustrated Mirror* i 1904 med mannlig redaktør. På den tiden lå avisen i Carmelite Street.

Avisen ansatte fotojournalister som oppsøkte dramatiske begivenheter med ordre om å sende bilder hjem til London uansett kostnad og hindringer. Etter hvert fikk avisen ry som en sterk nyhetsavis med særlig god bildedekning, men ble også kritisert for sine journalistiske metoder. I 1914 passerte opplaget 1 million.

Avisens betydning minket under ledelse av lord Rothermere (grunnleggerens bror), som i mellomkrigstida støttet fascistiske bevegelser i Storbritannia. På slutten av 1930-tallet overtok Harry Bartholomew som direktør, og la om profilen til «sex, krim og sport». Under krigen markerte avisen sin støtte til den menige soldat og husmor, og nærmet seg ideologisk arbeiderpartiet. Etter krigen opplevde avisen en ny gullalder, med over 4 millioner eksemplarer i 1949. Under Cecil Harmsworth Kings ledelse gikk avisen nye veier i typografi og layout, med vekt på bilder, sterke overskrifter og slående forsider. King sørget også for å styrke avisen ved å gå inn i medieselskapet International Publishing Corporation (IPC).

På 1970-tallet prøvde avisen å ta opp konkurransen med Rupert Murdochs nystartede *[[The Sun]]*, og byttet ut nyhetsjournalistikk med stoff om kongehuset og såpeserier. Etter hvert ble avisen skydd av seriøse skribenter og lesere. I 1991 flyttet avisen ut av sentrum til Isle of Dogs. Avisen har holdt fast på sin tabloide uttrykksmåte, men har etter milleniumsskiftet i større grad prioritert dekning av politikk og utenriksstoff enn på 1990-tallet.

## Referanser


## Eksterne lenker
* 
*
Lintong

**Lintong** (kinesisk: 临潼区, *Lintong qu*; før 2001: **Lishan**) er et kinesisk bydistrikt i provinsen Shaanxi i det sentrale Kina. Det er et distrikt under Xi'an. Befolkningen er på 670&nbsp;000. Foruten for sine kulturminner er fylket kjent for varme kilder.

Det ligger på sørsiden av Wei He-dalen, omtrent midtveis mellom provinshovedstaden og metropolen Xi'an, og byen Weinan. Distriktet har sitt navn fra to elver. Elven Lin er i distriktets østende, og elven Tong i vestenden.

## Kulturminner
Det er i dette distriktet at den nedgravde terrakottahæren ble oppdaget i 1974, og Qin Shi Huangdis mausoleum. 

Her er også stedet for den historisk interessante Xi'an-episoden i desember 1936 ved de varme kildene Huaqingchi. Det var her som Zhang Xueliang kidnappet Chiang Kai-shek og tvang Chiang ril å inngå en allianse med Kinas kommunistiske parti mot det japanske rike.

Dessuten er her Huaqingpalassets ruiner, og steinalderbostedene Jiangzhai og Kangjia, også disse på kulturminnelisten.

## Annet
Det kinesiske vitenskapsakademis nasjonale tidstjenestesenter (中国科学院国家授时中心), tidligere (før 2001) kalt *Shaanxi astronomiske observatorium* (陕西天文台), ble opprettet i Lintong i 1966, med ansvar for Fastlands-Kinas tidsstandard.

Lintong er hovedkvarter for Folkets frigjøringshærs 47 gruppearmé, en av de to grupparméer som utgjør Lanzhous militærregion.

## Samferdsel
Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.

## Referanser


## Eksterne lenker
* Lokalregjeringens offisielle hjemmesider
Qili (Shaanxi)

**Qili** er en kinesisk by i provinsen Shaanxi i det sentrale Kina. Befolkningen innen bygrensene anslås (2005) til 58&nbsp;500.

Byen ligger i fjellområdene sør i provinsen, rett ved grensen til naboprovinsen Hubei og øst for storbyen Ankang.
Weinan

**Weinan** (kinesisk: 渭南; pinyin: *Wèinán*) er en kinesisk by på prefekturnivå i provinsen Shaanxi i det sentrale Kina, ikke langt øst for metropolen Xi'an. Befolkningen innen grensene anslås (2005) til 226&nbsp;600.

Byen ligger i Wei He-dalen, det vil si på Guanzhongsletten, ved jernbanelinjen mellom Xi'an og Zhengzhou, hovedstaden i naboprovinsen Henan. 

Jordbruksproduksjonen i området kretser blant annet om egg, hvete og bomull. Men det dyrkes også kinesiske stikkelsbær *(«kiwi»)* her. 

## Historie
Arkeologiske utgravninger vitner om at Weinan var et kulturområde under det vestlige Zhou-dynasti og senere. 

I 1556 var fylket Hua i dette området episenter til verdens til nå (2008) mest dødbringende jordskjelv.

## Administrative enheter
Byprefekturet Weinan har jurisdiksjon over ett distrikt (区 *qū*), 2 byfylker (市 *shì*) og 8 fylker (县 *xiàn*). 

## Samferdel
### Jernbane
I Weinan stanser togene på Longhaibanen, Kinas viktigste jernbanelinje i øst-vest-retning, som løper fra Lianyungang til Lanzhou via blant annet Xuzhou, Kaifeng, Zhengzhou, Luoyang og Xi'an.

### Veitrafikk
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Yanliang

**Yanliang** (kinesisk: 阎良区; pinyin: *Yánliáng Qū*) er et bydistrikt i den subprovinsielle by Xi'an i provinsen Shaanxi. Det har et areal på 244,4&nbsp;km² og teller ca. 240&nbsp;000&nbsp;innbyggere. 

Den er et sentrum for den kinesiske flybyggingsindustri.

## Eksterne lenker
* Lokalregjeringens offisielle hjemmeside
Yuxia

**Yuxia** er en kinesisk by i provinsen Shaanxi i det sentrale Kina. Byen ligger 428 meter over havet.

## Befolkning
Per 2017 anslås byen å ha (2005) litt i overkant av 60 000 innbyggere. Yuxia er dermed den 11. største byen i Shaanxi.

## Næringsliv
Like ved Yuxia ligger et kullkraftverk kalt Huxian-2. Kraftverkets første to enheter stod ferdige i 2003. Visstnok skal ytterligere to enheter ha blitt ferdigstilt i 2010, men denne påstanden har ikke blitt dokumentert.

Det er jernbaneforbindelse fra Yuxia til Xian, og inntil 2013 skal det i tillegg til dieseltog fortsatt ha vært damplokomotiver i drift i Yuxia og omegn. Jernbanestrekningen fra Yuxia til Xian er på i underkant av 40 km.
## Referanser
Wu (stat)

**Wu** (kinesisk: 吳 / 吴, pinyin: *Wú*) var en stat i vår- og høstannalenes tid i Kina. Staten Wu lå på begge sider av munningen til elven Yangtze, øst for staten Chu. Wu ble ansett som en halvbarbarisk stat i antikkens kinesiske historie. Hovedstaden var Gusu, som nå heter Suzhou.

Staten Jin hjalp Wu til å vokse seg sterk, fordi Jin så Wu som en nyttig alliert mot staten Chu. I 584 f.Kr. invaderte staten Yan og reiste seg mot staten Chu. Det siste var anstiftet av Wuchen, en embedsmann i staten Jin som var overløper fra Chu.

Etter dette utgjorde Wu en stadig trussel mot Chu sørøstre flanke inntil sin undergang. Wu innyndet seg hos Chus vasaller i områdene rundt Yangtze-dalen, og svekket på den måten Chu. I 506 f.Kr. rettet Wu ett overraskelsesangrep mot Chu og inntok statens hovedstad. Wu fikk for en kort periode så stort overtak at den kunne rette sine krefter mot andre stater, og nedkjempet staten Qi i 484 f.Kr.

Det var en nykomling på sørflanken som til slutt skulle bli Wus nemesis. Der var staten Yue. Staten Chu hadde hjulpet Yue for at den skulle bli en motvekt mot Wu. Selv om Wu hadde vunnet et viktig slag mot Yue i 494 f.Kr. hadde ikke det vært tilstrekkelig for å knekke Yue fullstendig, noe som tildels skyldtes at Yue klarte å bestikke en viktig Wu-minister. Og mens Wu var opptatt med en militærekspedisjon i nord, kom det et overraskelsesangrep fra Yue i 482 f.Kr. – Yue klarte å innta hovedstaden Suzhou. Til slutt klarte Yue å underlegge seg Wu i 473 f.Kr.

## Litteratur
*Wagner, Donald B. 1990. *[http://www.academia.edu/2987132/The_language_of_the_ancient_Chinese_state_of_Wu The language of the ancient Chinese state of Wu] *. East Asian institute Occasional paper 6. University of Copenhagen.
*Zhengzhang Shangfang 1990. "Some Kam-Tai Words in Place Names of the Ancient Wu and Yue States" [古吴越地名中的侗台语成份]. In *Minzu Yuwen* **6**. 
*Zhengzhang Shangfang 鄭張尚芳. “Gu Yueyu” 古越語 [The old Yue language]. In Dong Chuping 董楚平 et al. Wu Yue wenhua zhi 吳越文化誌 [Record of the cultures of Wu and Yue]. Shanghai: Shanghai renmin chubanshe, 1998, vol. 1, pp.&nbsp;253–281.
Loser Takes All

***Loser Takes All*** er en roman av den engelske forfatteren Graham Greene, utgitt i 1955. Den handler om bokholderen «Bertram» som arbeider i firmaet til den egenmektige «Herbert Dreuther». Ved et innfall av «Dreuther» blir «Bertram»s nært forestående bryllup med den unge «Cary» flyttet fra London til Monaco. «Bertram» tiltrekkes av spillebordene i Monte Carlo, og tenker ut et system som gir store gevinster. Imidlertid lider forholdet til «Cary» under «Bertram»s tiltagende spillegalskap. Men etter en ny inngripen ved mr. «Dreuther», velger «Bertram» kjærligheten framfor rikdom og makt.
Jesper Parnevik

**Jesper Parnevik** (født 1965) er en svensk profesjonell golfspiller, kjent for sin fargerike klesstil.

Parnevik ble profesjonell i 1986, og spilte i begynnelsen hovedsakelig på Europatouren. På midten av 1990-tallet debuterte han på PGA-touren. Hans beste sesong var i 2000, da han vant to ganger på PGA-touren og klatret til sjuendeplass på verdensrankingen.

## Meritter
### Seire på PGA-touren
* 1998 Phoenix Open
* 1999 Greater Greensboro Chrysler Classic
* 2000 Bob Hope Chrysler Classic, GTE Byron Nelson Classic
* 2001 Honda Classic

### Seire på Europatouren
* 1993 Bell's Scottish Open
* 1995 Volvo Scandinavian Masters
* 1996 Trophée Lancôme
* 1998 Volvo Scandinavian Masters

### Ryder Cup
* 1997, 1999, 2002

### Deltakelse i andre lagturneringer
* Alfred Dunhill Cup (for Sverige): 1993, 1994, 1995, 1997
* World Cup (for Sverige): 1994, 1995

## Eksterne lenker
*
The Players Championship

**The Players Championship** er en golfturnering på PGA-touren som arrangeres på TPC at Sawgrass i Ponte Vedra Beach i Florida.

Turneringen ble først avholdt i 1974 som **Tournament Players Championship** og spilt på Atlanta Country Club i Marietta i Georgia. Året etter ble turneringen flyttet til Colonial Country Club i Fort Worth i Texas. Foran 1976 flyttet turneringen til Florida og ble det første året spilt på Inverrary Country Club i Lauderhill. Fra 1977 til 1981 spilte de på Sawgrass Country Club i Ponte Vedra Beach, men flyttet i 1982 over veien i vest til TPC at Sawgrass og endret foran 1987-utgaven navn til **The Players Championship**.

Turneringen byr på den høyeste premiepotten av alle golfturneringer (8 millioner dollar i 2005), og kalles ofte «den femte *major*», selv om den ikke har offisiell status som major-turnering. The Players Championship har som regel det sterkeste startfeltet blant alle golfturneringer.

## Vinnere

## Eksterne lenker
* 
* TPC Sawgrass
Players Championship

**Players Championship** kan vise til:

*The Players Championship en golfturnering
*Players Championship en snookerturnering
Yulin (Shaanxi)

**Yulin** (kinesisk: 榆林, pinyin: *Yùlín*) er en kinesisk by på prefekturnivå langt nord i provinsen Shaanxi i det sentrale Kina. Befolkningen anslås (2005) til 91&nbsp;900.

Prefekturet har et areal på 43&nbsp;578 km² (hvorav 42 % ørken, del av Ordosplatået) og ca. 3,38 millioner innbyggere (2004).

## Historie

Byen ligger ved Den kinesiske mur. Under Ming-dynastiet (1368&ndash;1644) organiserte regjeringen områdene rundt den langstrakte kinesiske mur i ni soner. For hver sone ble det etablert en garnison *("zhen")*. *Yansui Zhen* var garnisonen i Yulin og var ansvarlig for en 880 km lang seksjon mellom Fugu i øst og Ningxia i vest. 

Som nordlig utpost under Ming-keiserdømmet var Yulin av stor militær betydning. I 1403 hadde byen fått et befestet citadell, og i 1407 flyttet Ming-keiseren *Yansui Zhen* dit. Som en følge av det ble en utvidelse av Den store mur trukket dit, og mange soldater forlagt der. Denne seksjonen av Den store mur ble også et segment av Yulins bymur. Overalt der slike murgarnisoner ble anlagt, vokste den sivile befolkningen. For Yulins vedkommende utviklet den seg til en viktig handelsby for samhandelen med de mongolske stammene i nord.

## Kulturminner
Ettersom Yulin var relativt isolert også under mye av Kinas nyere historie, er en betraktelig del av byens klassiske arkitektur blitt bevart. Blant de viktigere kulturelle minnesmerker er Zhenbeitai-vakttårnet, bygget under Mingdynastiets tid, og Rødsteinslukten, en kløft med grotter med buddhistisk kunst. Dessuten står deler av den store kinesiske mur fra helt tilbake til Qindynastiet rundt omkring ikke langt fra byen.

## Administrative enheter
Byprefekturet Yulin har jurisdiksjon over ett distrikt (区 *qū*) og 11 fylker (县 *xiàn*). 

## Samferdsel
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi. 

## Turisme
Så meget av muren og gamlebyen er bevart at Yulin er et attraktivt turistmål i det nordlige Shaanxi. 

## Eksterne lenker
* Kart ove byen Yulin 
* Fotos fra Yulin fra ''Panoramio''
The Offspring

**The Offspring** er et amerikansk punkband og har vært av USAs mest populære og mestselgende band innenfor sjangeren punk-rock. Bandet ble dannet i 1984 i Sør-California. Albumet *[[Smash (album)|Smash]]* fra 1994 ble bandets første kommersielle gjennombrudd. Deres største gjennombrudd kom i 1998 med albumet  *[[Americana (Offspring-album)|Americana]]*.

## Historie
### 1984
Klassekameratene Dexter Holland og Greg Kriesel blir inspirert til å starte et band etter en konsert med det lokale punk-bandet Social Distortion.

### 1985
Noodles blir med, antagelig fordi han lovlig kan få tak i alkohol til bandet. De øver i Gregs foreldres hus, og spiller sine første konserter i Santa Cruz og San Francisco.

### 1986
Bandet skiftet navn fra Manic Subsidal til The Offspring.
Seksten år gamle Ron Welty blir det fjerde bandmedlemmet etter at den første trommisen slutter for å bruke mer tid på skolen

### 1989
Bandet signerer en uavhengig kontrakt med produsenten Thom Wilson. De gir ut debutalbumet, *The Offspring* som selger 3000 kopier.

### 1991
De gir ut *Baghdad*, en 7" EP.

## Bandmedlemmer
* Dexter Holland - Gitar og vokal
* Kevin 'Noodles' Wasserman - Gitar
* Greg Kriesel - Bass
* Pete Parada - Trommer, perkusjon.

* Ron Welty - Trommer. (Medlem fram til 2003)
* Atom Willard - Trommer, perkusjon. (2003-2007)

## Utgivelser
* *[[The Offspring (album)|The Offspring]]* (album), 1989 og 1995
* *[[Baghdad (album)|Baghdad]]* (EP), 1991
* *[[Ignition]]* (album), 1993
* *[[Smash (album)|Smash]]* (album), 1994
* *[[Ixnay on the Hombre]]* (album), 1997
* *[[Americana (Offspring-album)|Americana]]* (album), 1998
* *[[Conspiracy of One]]* (album), 2000
* *[[Splinter]]* (album), 2003
* *[[Greatest Hits (The Offspring-album)|Greatest Hits]]* (samlealbum), 2005
* *[[Rise and Fall, Rage and Grace]]* (album), 2008
* *[[Days Go By]]* (album), 2012
* *[[Let the Bad Times Roll]]* (album), 2021

## Eksterne lenker
* 
* 
* 
*